
Tēma: „Pozitīvās attīstības tendences Horvātijā”

   

Ievads 
Horvātijā dzīvo 4.5 miljonu cilvēku, un tā atrodas Eiropā. Mums ir tādas pašas vai līdzīgas demogrāfiskās problēmas kā citur Eiropā. Pastāv bērnu skaita brīvprātīgs ierobežojums - viens vai divi - un attiecīgi, zemāka dzimstība, nekā mirstība. 
Izglītības un Ģimenes stiprināšanas darbs

Izmantojot plašu izglītošanas darbu ģimenes stiprināšanai, kas sistemātiski tika veikts relatīvas rīcības brīvības laikā kopš 1966. gada un daudz vairāk pēc brīvības atgūšanas pēc 1990.gada, ģimenes stāvoklis Horvātijā daudzos aspektos ir uzlabojies. 
Viens no šī izglītošanas darba raksturīgākajām pazīmēm bija veiksmīgi centieni pārliecināt par ģimenes vērtībām ar tādiem argumentiem kā tiesiskums, godīgums, taisnība, mīlestība, dzīves kvalitāte, prieks dzīvē, konstruktīvisms, radošums, cilvēka cieņa, vērtība un katra cilvēka nozīmīgums, zinātniskā informācija, īpaši par nedzimuša bērna cilvēciskumu, sākot no ieņemšanas brīža, skaidras vārdnīcas izstrāde u.c.

Mēs tagad esam sasnieguši ir statistiski redzamus rezultātus. 

         
Rezultāti 
1. Reģistrēto abortu skaits pakāpeniski samazinās no vairāk nekā 40,000 gadā komunistiskā režīma laikā līdz aptuveni 4,500 gadā pēdējo vairāku gadu laikā. 


2. Tai pašā laikā pieaug ģimeņu skaits ar trīs un vairāk bērniem, tāpēc pēdējo 15 gadu laikā Horvātija ir vienīgā Eiropas valsts, kur ģimeņu skaits ar trīs vai vairāk bērniem pieaug, bet citās valstīs kā Polija, Īrija, Slovākija un citas, šis skaits samazinās. (Avots: Eiropas Padomes publikācijas) 

3. Horvātijā aptuveni 10% bērnu dzimst ārpus laulības; Polijā aptuveni 17%, Slovākijā 24%, Īrijā aptuveni 30%, bet kaimiņos esošajā Slovēnijā 40%. 

4. 2009.gadā no visām sievietēm, kas dzemdēja bērnus, vairāk nekā 85% nekad nebija bijis mākslīgais aborts. 

5. Neliela daļa sievietes izmanto hormonālo kontracepciju, tāpēc kontracepcijas veicinātāji publiski sūdzas Horvātijas presē, kas vēršas pret ģimenēm, ka tikai 11% no sievietes Horvātijā lieto kontracepciju. 


6. Horvātijā kopš 1986.gada ir zināmi tikai apmēram 900 cilvēku, kas inficējušies ar AIDS. No tiem aptuveni 45% ir homoseksuāli. 


7. Pateicoties sistemātiskam darbam, kuru veic ģimenes aizstāvošas organizācijas, prezervatīvu izmantošana ir visai ierobežota. Mēs izmantojam PVO paziņojumus, kas apgalvo, ka "prezervatīvu pareiza izmantošana" samazina risku saslimt ar STS, ieskaitot AIDS, un paskaidro, ka patiesībā šis paziņojums nozīmē to, ka katrs seksuālais kontakts, neskatoties prezervatīva izmantošanu, ir reāls risks inficēties ar nāvējošu slimību kā AIDS. 

8. In Vitro apaugļošana ir samazināta, pateicoties izglītošanas centieniem.

9. Horvātijā pēdējo 30 gadu laikā aptuveni 75% no precētiem pāriem visu 
dzīvi nodzīvo vienā laulībā. No šķirtajiem pāriem apmēram 38% ir bez bērniem (apmēram 23% no visiem pāriem ir bez bērniem), aptuveni tādam pašam skaitam ir viens bērns (no visiem pāriem, kuriem ir bērni, apmēram 15% ir tikai viens bērns), un tikai apmēram 25% no šķirtajiem pāriem ir divi vai vairāk bērni, savukārt aptuveni 85% pāriem, kuriem ir bērni, ir vismaz divi bērni. 

10. Publiska un skaļa homoseksualitātes veicināšana ar lielu mediju palīdzību, ko finansē no Horvātijas ārpuses, aizsākās 2002.gadā. To sagaidīja plaši, inteliģenti izglītošanas centieni, kas radīja ievērojamu attīstību pasākumos pret homoseksuālu uzvedību. Šādi izglītošanas pasākumi ir tik redzami, ka iepriekšējā gadā homoseksualitātes veicinātāji Horvātijā paziņoja, ka Horvātijā pieaug homofobija – tā negatīvo nostāju attiecībā uz homoseksualitāti dēvē viņi paši. 

Pieaugums ģimeņu skaitā ar trīs vai vairāk bērniem
Horvātijas visu pozitīvo attīstības rādītāju vidū, manuprāt, vissvarīgākais ir pieaugums ģimeņu skaitā ar trīs vai vairāk bērniem. 


Polija gandrīz pilnībā ir novērsusi legālus abortus, un šādu ģimeņu skaits samazinās. Īrija ir konstitucionāli aizliegusi abortus, bet šādu ģimeņu skaits samazinās. Vācija, Zviedrija, Šveice un citās valstīs ar ļoti augstu ekonomisko dzīves līmeni šādu ģimeņu skaits samazinās. 
Kā mēs guvām panākumus

Mēs koncentrējāmies uz tā saucamajiem personiskajiem iemesliem mīlēt un radīt vairākus bērnus, pamatojoties patiesā, inteliģentā un nobriedušā mīlestībā. 

Pētot ģimenes ar dažādu sociālekonomisko situāciju, kuras ir pieņēmušas lēmumu par labu vairākiem bērniem, kas pamatojas nobriedušā mīlestībā, mēs esam noteikuši šos iemeslus un veicinājuši tos. Ar šādiem iemesliem mēs atbildam uz standarta attaisnojumiem vai iemesliem, kuras min pāri, lai ierobežotu bērnu skaitu līdz vienam vai diviem. 

1973.gadā mēs iespiedām 300 000 brošūras ar šādiem argumentiem. 

Es šeit pieminēšu tikai trīs. 

1. Vecāki nevar darīt neko vēl vērtīgāku savu pirmo divu bērnu, kurus viņi mīl, labā, kā dzemdēt otru brāli vai māsu, kurš mīlēs un rūpēsies par viņiem 20 vai 30 gadus vēl pēc vecāku nāves. 
2. Ja es esmu ļoti pārliecināts, ka es esmu vērtīgs un svarīgs cilvēks, es vēlētos, lai man būtu dēli, kuri ir līdzīgi man. Ja es esmu patiešām pārliecināts, ka mana sieva ir vērtīga un nozīmīga persona, es vēlētos, lai man būtu meitas, kuras ir līdzīgas viņai. 
3. Lielākais radošums, kāds vien var būt cilvēkam, ir būt par tēvu vai māti. Pāris nevar darīt kaut ko vēl vērtīgāku un svarīgāku kā radīt jaunu cilvēku. 

Grūtības, ar kurām mēs saskaramies 
Liela daļa valsts plašsaziņas līdzekļu ir negatīvi attiecībā uz ētikas un ģimenes vērtībām. 
Valdības ierēdņi vārdos atbalsta ģimenes vērtības, tomēr bieži darbojas pret, kā gadījumā ar ģimeni veicinošu seksuālo izglītību, tiesību aktiem attiecībā uz In Vitro apaugļošanu, likumu par diskrimināciju, par viena dzimuma kopienām u.c. 
NVO, kas vēršas pret ģimenēm, spēcīgi finansē ES, EK un Sorosa Fonda Atvērtā sabiedrība , kas veicina nostāju pret ģimeni, izmantojot nopietnu mēdiju atbalstu. 
Mācību materiālu masveida izdalīšana
Komunisma laikā (kopš 1966.gada mums bija lielāka brīvība, nekā citās komunistiskās valstis) mēs iespiedām un dāvinājām simtiem tūkstošu bukletus, veicinot mīlestību uz vēl nedzimušiem bērniem, vairākiem bērniem ģimenē, skaistas, veiksmīgas un dzīvespriecīgas ģimenes dzīves veidošanu u.tml. 
Kopš brīvības atgūšanas mēs esam iespieduši un izdalījuši miljoniem bukletu un grāmatas ar šo pašu ziņu.
Vēl komunistu laikā mēs baznīcās un skolās sākām rādīt filmas par nedzimuša bērna attīstību. 

Kad mums ir nauda, mēs iegādājamies vietu laikrakstos un iespiežam ziņojumus, kas atbalsta ģimeni. 
Mēs būtu sasnieguši daudz labākus rezultātus, ja spētu aizsniegt visus Horvātijas iedzīvotājus ar inteliģentiem ziņojumiem, kā arī darītu to atkārtoti, izmantojot labākās reklāmas metodes. Mēs Horvātijā vēl aizvien neesam sasnieguši nepieciešamo. 
                              
Nobeiguma piezīmes 
Mūsu valdība un daudzas vietējas varas iestādes īsteno pasākumus, lai finansiāli palīdzētu ģimenēm ar vairākiem bērniem. Tas ir labi, taisnīgi un nepieciešami. Tomēr valdības darbībām šajā jomā ir tikai negatīva ietekme. Valdība runā tikai par finanšu pasākumiem kā palīdzēt ģimenēm, lai būtu vairāk bērnu. Runājot par naudu, lai radītu vairāk bērnu, valdība netīši atkārto attaisnojumus, kurus bieži izmanto pāri, kuri ierobežo bērnu skaitu, sūdzoties par naudas, laba mājokļa u.tml. trūkumu. 

